**Andy Raymond Schleck**, (født 10. juni 1985 i Luxembourg by), er en tidligere profesjonell, syklist fra Luxembourg. Hans far, Johny Schleck er en tidligere proffsyklist, som syklet både Tour de France og Vuelta a España i perioden 1965 – 1974.

Andy Schleck ble profesjonell 2005 da han skrev kontrakt med Team CSC, som allerede hadde hans eldre bror Fränk på laget. Det var Team CSCs manager, Bjarne Riis, som forhørte seg med Fränk om lillebroren og i september 2004 fikk Andy sykle noen løp på prøve.

I 2005, samme år som Andy ble profesjonell, vant han det luxembourgske mesterskapet på tempo. Storebror Fränk Schleck vant landeveisløpet.

I Giro d'Italia 2007 imponerte han i fjellene og kom på en sterk andreplass etter Danilo di Luca. I tillegg vant han ungdomskonkurransen med klar margin.

Sammen med Carlos Sastre og storebror Fränk var han sett på som CSC Saxo Banks største favoritter i Tour de France 2008. På den 10. etappen opp til Hautacam fra Pau gikk han tom for næring og tapte mange minutter i sammendraget. På de senere etappene viste han sin styrke, ikke minst på den 17. etappen opp L'Alpe d'Huez da han hadde kontroll på gruppa med favoritter og sørget for at Sastre fikk stort forsprang til resten. 
Selv endte han på 12.-plass sammenlagt, men tok den hvite ungdomstrøya.

Sin største seier tok han i april 2009 da han vant klassikermonumentet Liège-Bastogne-Liège. Senere samme år tok han andreplassen i Tour de France.

11. juli 2010 vant Schleck den 8. etappen i Tour de France 2010 fra Station des Rousses til Morzine-Avoriaz. To dager senere, på den harde 9. etappen til Saint-Jean-de-Maurienne, overtok han den gule ledertrøya da han passerte målstreken 2 sekunder bak etappevinner Sandy Casar. På den 15. etappen til Bagnères-de-Luchon mistet han ledertrøyen igjen da Alberto Contador utnyttet at Schleck fikk tekniske problemer. Contador kom i mål 39 sekunder før Schleck og tok dermed ledelsen med 8 sekunder. På rittets siste klatreetappe opp det legendariske Col du Tourmalet prøvde Andy Schleck gjentatte ganger å riste av seg Contador, men uten stort hell. Andy Schleck tapte til slutt Touren med 39 sekunder, altså det samme som han tapte på de mekaniske problemene under 15. etappe.

Etter at Alberto Contador ble dømt for doping, ble Andy Schleck sammenlagtvinner i Tour de France 2010.

I 2011 kom han til Tour de France etter en god klassikersesong sammen med sin bror frank og ikke minst et helt nytt lag. Leopard Trek var blitt dannet ved at store deler av støtteapparatet i Saxo Bank og mange av rytteren hadde brutt ut og dannet et eget lag. Da Schleck brødrene startet Touren viste de tidlig at de mente alvor og ikke minst at det ikke betydde noe for dem om det var Andy eller Fränk som vant. I Pyreneene angrep de voldsomt på den 12. og 14. etappen noe som resulterte i at Fränk klarte å hente 20 sekunder og Andy 2 sekunder. Dette er ikke store tidsforskjeller, men det viktigste var nok at Alberto Contador, som hadde tapt minutter på de første etappene da han veltet flere ganger, ikke klarte å henge med i fjellene. Dette var svært gode nyheter for Schleckbrødrene som hadde regnet han som sin største konkurrent. På den 16. etappen var det brått slutt på dominansen da Cadel Evans, Thomas Voeckler, Alberto Contador og Samuel Sànches kjørte fra dem begge to på vei ned til Gap. Særlig Andy tapte mye tid og var hele 3.03 bak ledende Thomas Voeckler etter etappen. På den 18. etappen Overrasket Andy alle ved å angripe hele 60 km fra mål. Fordi det å kjøre han inn betydde å taue på broren Fränk, var det ingen som var villige til å bruke krefter på å hente han inn igjen. Ved hjelp av lagkameratene Maxime Monfort og Joost Posthuma klarte han å bygge opp en ledelse på 4 minutter frem til Col du Galibier. Cadel Evans kjørte riktignok så sterkt opp dette fjellet at avstanden tilslutt ble 2.15 til Cadel Evans og 2.21 til Thomas Voeckler. Dette betydde at Andy nå kun var 15 sekunder unna den gule ledertrøya. Dette hentet han fort inn på neste etappe til L'Alpe d'Huez da Voeckler ikke var i nærheten av å henge med. Før den avgjørende tempo etappen i Grenoble hadde Andy et forsprang på 53 sekunder til broren Fränk og 57 sekunder til Cadel Evans. Cadel Evans kjørte en så sterk tempo den dagen at Andy til slutt var 1.34 bak og ble dermed igjen nr. 2 i Touren.

I 2012 ble Andy Schleck skadet etter en velt i Critérium du Dauphiné, og han fortalte også at han slitt med motivasjonen for å trene på våren. Hele 2012-sesongen gikk forbi uten at Schleck klarte å prestere noen nevneverdige resultater. Det eneste interessante som skjedde dette året var at Leopard Trek ble sammenslått med Radioshack.

I 2013 var han tilbake i Touren igjen, men ikke på det samme nivået som i 2011. Han endte på 20.-plass 41 minutter Christopher Froome.

Heller ikke i 2014 oppnådde Schleck resultater i toppsjiktet. Han stilte til start i Tour de France, men måtte trekke seg før fjerde etappe, på grunn av en alvorlig kneskade han pådro seg i en krasj på den tredje etappen.
Etter flere sesonger preget av skader og sviktende resultater kunngjorde Schleck i oktober 2014 at han kom til å legge opp som profesjonell syklist etter sesongen. Han begrunnet dette med kneskaden han pådro seg tidligere på året.

### Grand Tour plasseringer

| Grand Tour | 2007 | 2008 | 2009 | 2010 | 2011 | 2012 |
| --- | --- | --- | --- | --- | --- | --- |
| Pink jersey **Giro** | 2 | - | - | - | - | - |
| Yellow jersey **Tour** | - | 12 | 2 | 1 | 2 | - |
| golden jersey **Vuelta** | - | - | WD | WD | - | - |

WD = withdrew  

NC = not classified

Referanser
----------

1. 1 2  «– Schleck må opereres». Procycling.no. 9. juli 2014. Besøkt 9. oktober 2014.
2. ↑  «– Jeg var Andy Schleck, jeg betydde noe». Procycling.no. 23. april 2014. Besøkt 9. oktober 2014.
3. ↑  «Andy Schleck legger opp». Procycling.no. 9. oktober 2014. Besøkt 9. oktober 2014.

Eksterne lenker
---------------

* Offisielt nettsted Rediger på Wikidata

* (en) Andy Schleck – kategori av bilder, video eller lyd på Commons Rediger på Wikidata
* (de) Andy Schleck – Munzinger Sportsarchiv Rediger på Wikidata

* (en) Andy Schleck – Olympics.com Rediger på Wikidata

* (en) Andy Schleck – Olympedia Rediger på Wikidata

* (en) Andy Schleck – Sports-Reference (OL-resultater – arkivert) Rediger på Wikidata

* (en) Andy Schleck – UCI Rediger på Wikidata

* (en) Andy Schleck – ProCyclingStats Rediger på Wikidata

* (en) Andy Schleck – Cycling Archives Rediger på Wikidata

* (en) Andy Schleck – Cycling Quotient Rediger på Wikidata

* (en) Andy Schleck – CycleBase Rediger på Wikidata

* (en) Andy Schleck – TheSports.org Rediger på Wikidata

| * v
* d
* r
Hvit trøye Vinnere av ungdomskonkurransen i Tour de France |
| --- |
| 1975 Moser **·** 1976 Martínez Heredia **·** 1977 Thurau  **·** 1978 Lubberding **·** 1979 Bernaudeau  **·** 1980 Van der Velde  **·** 1981 Winnen  **·** 1982 Anderson  **·** 1983 Fignon **·** 1984 LeMond  **·** 1985 Parra  **·** 1986 Hampsten **·** 1987 Alcalá  **·** 1988 Breukink  **·** 1989 Philipot  **·** 1990 Delion  **·** 1991 Mejía  **·** 1992 Bouwmans  **·** 1993 Martín  **·** 1994 Pantani  **·** 1995 Pantani  **·** 1996 Ullrich  **·** 1997 Ullrich  **·** 1998 Ullrich  **·** 1999 Salmon  **·** 2000 Mancebo  **·** 2001 Sevilla  **·** 2002 Basso  **·** 2003 Mensjov  **·** 2004 Karpets  **·** 2005 Popovytsj  **·** 2006 Cunego **·** 2007 Contador **·** 2008 Schleck **·** 2009 Schleck **·** 2010 Schleck **·** 2011 Rolland **·** 2012 van Garderen **·** 2013 Quintana **·** 2014 Pinot **·** 2015 Quintana **·** 2016 A.Yates **·** 2017 S.Yates **·** 2018 Latour **·** 2019 Bernal **·** 2020 Pogačar **·** 2021 Pogačar **·** 2022 Pogačar **·** 2023 Pogačar |

| * v
* d
* r
Gul trøye Vinnere av Tour de France |
| --- |
| 1903 Garin **·** 1904 Cornet **·** 1905 Trousselier **·** 1906 Pottier **·** 1907 Petit-Breton **·** 1908 Petit-Breton **·** 1909 Faber **·** 1910 Lapize **·** 1911 Garrigou **·** 1912 Defraye **·** 1913 Thys **·** 1914 Thys **·** 1919 Lambot **·** 1920 Thys **·** 1921 Scieur **·** 1922 Lambot **·** 1923 Pélissier **·** 1924 Bottecchia **·** 1925 Bottecchia **·** 1926 Buysse **·** 1927 Frantz **·** 1928 Frantz **·** 1929 De Waele **·** 1930 Leducq **·** 1931 Magne **·** 1932 Leducq **·** 1933 Speicher **·** 1934 Magne **·** 1935 R. Maes **·** 1936 S. Maes **·** 1937 Lapébie **·** 1938 Bartali **·** 1939 S. Maes **·** 1947 Robic **·** 1948 Bartali **·** 1949 Coppi **·** 1950 Kübler **·** 1951 Koblet **·** 1952 Coppi **·** 1953 Bobet **·** 1954 Bobet **·** 1955 Bobet **·** 1956 Walkowiak **·** 1957 Anquetil **·** 1958 Gaul **·** 1959 Bahamontes **·** 1960 Nencini **·** 1961 Anquetil **·** 1962 Anquetil **·** 1963 Anquetil **·** 1964 Anquetil **·** 1965 Gimondi **·** 1966 Aimar **·** 1967 Pingeon **·** 1968 Janssen **·** 1969 Merckx **·** 1970 Merckx **·** 1971 Merckx **·** 1972 Merckx **·** 1973 Ocaña **·** 1974 Merckx **·** 1975 Thévenet **·** 1976 Van Impe **·** 1977 Thévenet **·** 1978 Hinault **·** 1979 Hinault **·** 1980 Zoetemelk **·** 1981 Hinault **·** 1982 Hinault **·** 1983 Fignon **·** 1984 Fignon **·** 1985 Hinault **·** 1986 LeMond **·** 1987 Roche **·** 1988 Delgado **·** 1989 LeMond **·** 1990 LeMond **·** 1991 Indurain **·** 1992 Indurain **·** 1993 Indurain **·** 1994 Indurain **·** 1995 Indurain **·** 1996 Riis **·** 1997 Ullrich **·** 1998 Pantani **·** 1999 ~~Armstrong~~ **·** 2000 ~~Armstrong~~ **·** 2001 ~~Armstrong~~ **·** 2002 ~~Armstrong~~ **·** 2003 ~~Armstrong~~ **·** 2004 ~~Armstrong~~ **·** 2005 ~~Armstrong~~ **·** 2006 Pereiro **·** 2007 Contador **·** 2008 Sastre **·** 2009 Contador **·** 2010 A.Schleck **·** 2011 Evans **·** 2012 Wiggins **·** 2013 Froome **·** 2014 Nibali **·** 2015 Froome **·** 2016 Froome **·** 2017 Froome **·** 2018 Thomas **·** 2019 Bernal **·** 2020 Pogačar **·** 2021 Pogačar **·** 2022 Vingegaard **·** 2023 Vingegaard |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Munzinger (sport)
 |